Stori    Yu save las wik, yumi herem hao Naaman, komanda blong ami blong Siria, hemi sik an smol gele from Israel talem hem fo go lukim profet. So Naaman hemi talem diswan go long king blong hem an king hemi raetem wanfala leta go long king blong Israel. Den Naaman hemi tekem leta wetem silva an gol an kaleko go long Israel. Lisin gud long wat bae hapen distaem.     Taem king blong Israel hemi ridim leta kam long king long Siria, hemi fil nogud tumas an hemi fraet. Hem tok olsem, ”Mi no garem paoa fo finisim sik blong bodi blong Naaman." An hemi brekem kaleko blong hem fo som wari blong hem.